Rada za nastupnosći Serbow

Rada za nastupnosći Serbow, teke: Serbska Rada, nim. Rat für Angelegenheiten der Sorben/Wenden (RASW), jo kupka, kótaraž źěła pśi parlamenśe kraja Bramborska. Jeje nadawk jo póraźowanje krajnego sejma, spěchowanje a skšuśenje serbskeje identity na wšyknych pólach serbskego žywjenja w Bramborskej. 

Dnja 7. julija 1994 jo bramborski parlament wobzamknuł Kazń k rědowanju pšawow Serbow w kraju Bramborska (nim. Gesetz über die Ausgestaltung der Rechte der Sorben/Wenden im Land Brandenburg). Wóna zarucyjo mj. dr., až Serby maju pšawo, swóju etnisku, kulturnu a rěcnu identitu lichotnje zwuraznjaś, zachowaś a dalej wuwijaś. Rada za nastupnosći Serbow wobstoj z pěśoch cłonkow, kótarež se wuzwóliju za jadnu legislaturnu periodu krajnego sejma. 

15. decembra 1994 parlament kraja Bramborska jo wubrał prědnych cłonkow Rady, to su byli Harald Kóńcak, Juro Hanška, Marja Elikowska-Winklerowa, Juro Frano a Bjarnat RjentšHarald Kóńcak,  26 lět jo Serbska rada w Bramborskem parlamenśe, Nowy Casnik, 17.12.2020..

Cłonki Rady za nastupnosći Serbow
W prědnej legislaturnej perioźe (1994-1999): Harald Kóńcak (pśedsedaŕ), Juro Hanška, Marja Elikowska-Winklerowa, Juro Frano a Bjarnat Rjentš.
W drugej legislaturnej perioźe (1999-2004): Harald Kóńcak (pśedsedaŕ), Marja Elikowska-Winklerowa, Juro Hanška, Fred Kaiser a Fryco Wojto.
W tśeśej legislaturnej perioźe (2004-2009): Harald Kóńcak (pśedsedaŕ), Marja Elikowska-Winklerowa, Juro Hanška, Madlena Norbergowa a Fryco Wojto.
W stwórtej legislaturnej perioźe (2009-2015):  Harald Kóńcak (pśedsedaŕ), Torsten Mak, Helmut Matik, Měto Nowak, Angela Šurmanowa.
W pětej legislaturnej perioźe (2015-2019): Torsten Mak (pśedsedaŕ), Marcus Końcaŕ, Uta Henšelowa, Wylem Janhoefer, Angela ŠurmanowaRada za nastupnosći Serbow, b. 2.
W šestej legislaturnej perioźe (2019-2024): Kathrin Šwjelina (pśedsedaŕka), Uta Henšelowa, Dieter Freihoff, Wylem Janhoefer, Delia MünchowaCłonki Rady za nastupnosći Serbow.
W sedymej legislaturnej perioźe (2024-2029): Marcus Końcaŕ (pśedsedaŕ), Delia Münchowa, Dieter Freihoff, Měto Nowak, Michael ApelWuzwólone za 7. Serbsku radu, RBBRat für Angelegenheiten der Sorben/Wenden.

Literatura
Harald Kóńcak,  26 lět jo Serbska rada w Bramborskem parlamenśe, Nowy Casnik, 17.12.2020
Lisćina cłonkow Rady w lětach 1994-2019, b. 10-11 (pdf)

 Nožki 

Kategorija:Serbstwo